Document ID: 32008R0641

KOMISIJAS REGULA (EK) Nr. 641/2008
(2008. gada 4. jūlijs),
ar ko groza Padomes Regulu (EK) Nr. 40/2008 attiecībā uz to kuģu sarakstu, kas iesaistījušies nelegālā, nereģistrētā un neregulētā zvejā Atlantijas okeāna ziemeļu daļā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2008. gada 16. janvāra Regulu (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (1), un jo īpaši tās XIII pielikuma 4. punktu,
tā kā:
(1)
Eiropas Kopiena kopš 1981. gada ir Līgumslēdzēja puse Konvencijā par turpmāko daudzpusējo sadarbību Ziemeļaustrumatlantijas zvejniecībā (2).
(2)
Ziemeļaustrumu Atlantijas zvejniecības komisija (NEAFC) 2008. gada martā pieņēma ieteikumu grozīt to kuģu sarakstu, par kuriem ir zināms, ka tie piedalījušies nelegālā, nereģistrētā un neregulētā zvejā. Ir jānodrošina šā ieteikuma iekļaušana Kopienas tiesiskajā regulējumā.
(3)
Tādēļ attiecīgi jāgroza Regula (EK) Nr. 40/2008,
IR PIEŅĒMUSI ŠO REGULU.
1. pants
Regulas (EK) Nr. 40/2008 XIII pielikuma papildinājumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 4. jūlijā

Labels: 20
11
6